CELEX: 62015CN0488
Language: et
Date: 2015-09-14 00:00:00
Title: Kohtuasi C-488/15: 14. septembril 2015 esitatud hagi – Euroopa Komisjon versus Bulgaaria Vabariik

23.11.2015   
            
            
               ET
            
            
               Euroopa Liidu Teataja
            
            
               C 389/20
            
         14. septembril 2015 esitatud hagi – Euroopa Komisjon versus Bulgaaria Vabariik
   (Kohtuasi C-488/15)
   (2015/C 389/22)
   Kohtumenetluse keel: bulgaaria
   
      Pooled
   
   
      Hageja: Euroopa Komisjon (esindajad: E. Kružíková, E. Manhaeve, S. Petrovа)
   
      Kostja: Bulgaaria Vabariik
   
      Hageja nõuded
   
   
               —
            
            
               Tuvastada, et kuna Bulgaaria on süstemaatiliselt ja alates 2007. aastast kuni vähemalt aastani 2013 k.a pidevalt ületanud nii PM10 aasta piirtaset kui päeva piirtaset järgmistes piirkondades ja linnastutes: BG0001 Sofia linnastu; BG0002 Plovdivi linnastu; BG0004 Põhja-Bulgaaria; BG0005 Edela-Bulgaaria ja BG0006 Kagu-Bulgaaria;
            
         
               —
            
            
               on süstemaatiliselt ja alates 2007. aastast kuni vähemalt aastani 2013 k.a pidevalt ületanud PM10 päeva piirtaset ning ka PM10 aasta piirtaset aastatel 2007, 2008 ja alates aastast 2010 kuni vähemalt aastani 2013 k.a Varna piirkonnas BG0003,
            
         
               —
            
            
               ega ole esitanud täiendavat teavet, mis tõendaks, et olukord ülalnimetatud piirkondades ja linnastutes PM10, kus päeva ja aasta piirtasemeid ületati, oleks muutunud, on Bulgaaria endiselt rikkunud talle direktiivi (1) artikli 13 lõikest 1 koosmõjus XI lisaga tulenevaid kohustusi;
            
         
               —
            
            
               lisaks tuvastada, et kuna 2013. aasta õhukvaliteedi aastaaruande kohaselt ületatakse endiselt nii PM10 aasta piirtaset kui päeva piirtaset kõigis ülalnimetatud piirkondades ja linnastutes, siis on Bulgaaria Vabariik rikkunud direktiivi artikli 23 lõike 1 teisest lõigust tulenevaid kohustusi ja eelkõige kohustust tagada, et piirtasemete saavutamata jätmise ajavahemik jääks võimalikult lühikeseks, ning et see rikkumine kestab endiselt edasi;
            
         
               —
            
            
               mõista kohtukulud välja Bulgaaria Vabariigilt.
            
         
      Väited ja peamised argumendid
   
   Viimaste õhukvaliteedi aastaaruannete põhjal, samuti põhjendatud arvamuse peale esitatud Bulgaaria ametiasutuste vastuste põhjal on komisjon seisukohal, et Bulgaaria Vabariik ei ole seni täitnud talle artikli 13 lõikest 1 tulenevaid kohustusi järgida tahkete peenosakeste (PM10) olemasolule õhus kehtestatud aasta piirväärtusi ja päeva piirväärtusi ning artikli 23 lõike 1 teisest lõigust tulenevat kohustust koostada õhukvaliteedi kavad tagamaks, et piirtasemete saavutamata jätmise ajavahemik jääks võimalikult lühikeseks.
   Komisjoni arvates on vaja pöörduda Euroopa Liidu Kohtu poole, et viimane tuvastaks, et Bulgaaria Vabariik on neid direktiivi sätteid rikkunud.
   
      (1)  Euroopa Parlamendi ja nõukogu 21. mai 2008. aasta direktiiv 2008/50/EÜ välisõhu kvaliteedi ja Euroopa õhu puhtamaks muutmise kohta (ELT L 152, lk 1).